open-index/open-wikipedia-markdown huggingface dataset:
Pidgey

**Pidgey** er en oppdikta figur i serien Pokémon. Den er en pokémon, av typene normal og flygende. Den blei introdusert i 1. generasjon av Pokémon. Pidgey utvikler seg til Pidgeotto, som igjen utvikler seg til Pidgeot.

Av utseende kan den likne en del på en fugl. Den har en ganske rufsete fjærdrakt. Fjærene på ryggen, stjerten og mesteparten av vingene, samt deler av hodefjærene, er brune, mens brystet, buken, vingetippene og deler av hodefjerne har en lys besj farge. Den har et rosa, krummende nebb, og rosa bein, med tre klør på hver fot. To av klørne peker framover, og éi peker bakover. Fra øya og nedover et lite stykke har den et svart mønster.

Pidgey er en vanlig pokémon, som lever i skogen. Den er ikke glad i å slåss. Hvis den møter fiender sparker den ofte opp sand som blinder dem, i stedet for å slåss. Den kan flakse med vingene sine for å blåse opp en dustsky, for å få insektspokémoner til å dukke opp, som den eter. Den kan også blåse bort fiender ved å lage vinder ved å flakse med vingene. Pidgey har en ekstremt god retningssans. Hvis man plasserer den langt unna sine vante omgivelser kan den framleis finne fram til heimen sin.

## Eksterne lenker
*
FA-cupen 1933/34

**FA-cupen 1933/34** var den 59. sesongen av den engelske FA-cupen. Manchester City slo Portsmouth 2&ndash;1 i finalen på Wembley.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
Trastad Samlinger

**Trastad Samlinger** er et museum på Trastad i Kvæfjord kommune. Museet har et galleri som viser kunst laget av psykisk utviklingshemmede, samt en utstilling som viser hvordan forholdene var både før og under tida da Trastad Gård var en institusjon for pleie, vern og opplæring av psykisk utviklingshemmede.

Den historiske utstillinga viser en autentisk bo- og pleieavdeling for 23 gutter, slik den var da den var ny i 1966. Museet trekker både fram det positive i utviklingen for rettighetene til de såkalt åndssvake, men viser også remmer og tvangstrøyer som var i bruk.

I forbindelse med kunstgalleriet vises keramikkarbeider som viser utvikling i arbeidet til ungdom som ble stemplet som «ikke utviklingsdyktige». Spesielt er de i dag produktive kunstnerne Herleik Kristiansen og Torstein Nilsen, samt deres tidligere lærer Sigvor Riksheim, i fokus.

Torstein Nilsen har malt maleriet ved inngangen.

Trastad Samlinger er i dag en del av det regionale museet Sør-Troms museum.

## Eksterne lenker
* Sør-Troms museum: Trastad samlinger
Asle Dingstad

**Asle Dingstad** (født 1946) var forlagssjef i Luther Forlag, et av Norges eldste forlag. Han er utdannet prest og var prost i Larvik prosti i Den norske kirke før han konverterte til Den nordisk-katolske kirke, der han nå er prest. Dingstad har tidligere vært kandidat til ledige bispeseter i Den norske kirke og fikk den gangen en del stemmer som biskop.

Han ble forlagssjef i Luther Forlag i 1998. Han er siden 2008 sokneprest i St. Johannes Døperen menighet i Oslo.

## «Dingstadsaken»/«Tunsbergsaken»
Dingstad tilhørte et høykirkelig orientert og konservativt miljø innen Den norske kirke. Mens han var prost i Tunsberg bispedømme frasa Dingstad seg på 1990-tallet tilsyn av biskop Sigurd Osberg, og nektet dermed å anerkjenne ham som biskop. Dette skjedde etter at Osberg hadde reist alvorlig tvil ved holdbarheten i kirkens nei til homofilt samliv som en legitim samlivsform. Dingstad selv delte synet til flertallet av det daværende bispekollegiet. Dingstads tilsynsnekt førte igjen til at Osberg i 1998 reiste læresak mot prosten. Dette var den første saken som var blitt reist for Den norske kirkes lærenemnd. Lærenemnda ga i sin uttalelse i 2000 ikke prost Dingstad rett til å nekte biskopen tilsyn (Tunsberg-saken 14. mars 2000). Dingstad sa fra seg embedet som prost og konverterte til Den nordisk-katolske kirke som konsekvens av Lærenemndas beslutning. Han ble presteviet der 12. august samme året.

## Motstand mot kjønnsnøytral ekteskapslov
Sammen med Nina Karin Monsen og Helge Johan Thue, samt flere andre, stevnet Dingstad staten for å få vurdert begrepet gyldig ekteskap og krav om å få likestilt ektepar med partnere når det gjaldt å akseptere den nye kjønnsnøytrale ekteskapsloven, Felles ekteskapslov.

Saken ble avvist både av Oslo tingrett, Borgarting lagmannsrett og endelig av Høyesteretts ankeutvalg 2. juli 2010. I Ankeutvalgets begrunnelse heter der i avsnitt (18) at

: «Kjernen i søksmålet synes å være at de ankende parter ikke ønsker at deres ekteskap skal være av samme karakter som likekjønnede ekteskap. Dette synes imidlertid å være et spørsmål om verdivalg og ikke et spørsmål som kan være gjenstand for rettslig prøving.»

Og videre fremholdt Høyesteretts kjæremålsutvalg i avsnitt (20):

: «Etter utvalgets oppfatning har de ankende parter kun en ideell interesse i å oppnå dom i henhold til påstanden. En slik dom vil ikke ha noen betydning for deres rettsstilling, idet saken bare gjelder det de ankende parter i prosesskrift for Høyesterett har angitt som «ekteskapets metafysiske dimensjon ». Ettersom en dom i de ankende parters favør ikke vil ha noen rettsvirkning for dem, er det etter utvalgets oppfatning klart at lovens vilkår for å fremme saken ikke er oppfylt.»

Sammen med 538 andre ektepar klaget gruppen avvisningen inn for menneskerettsdomstolen i Strasbourg, og krevde å få rett til å reise sak i Norge. Klagemålet ble avvist der i 2012.

## Referanser
FA-cupen 1934/35

**FA-cupen 1934/35** var den 60. sesongen av den engelske FA-cupen. Sheffield Wednesday slo West Bromwich Albion 4&ndash;2 i finalen.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
No Way Out

***No Way Out*** har flere betydninger:

## Filmer
**[[Ingen utvei (1950)|Ingen utvei]]* (*No Way Out*), am. film fra 1950 med Richard Widmark og Sidney Poitier
**[[Ingen utvei]]* (*No Way Out*), am. film fra 1987 med Kevin Costner og Gene Hackman

## Litteratur
**No Way Out*, ei bok i serien om Hardyguttene

## Musikk
**[[No Way Out (album)]]*, et album av Puff Daddy
**No Way Out*,  et album fra 1967 av The Chocolate Watchband
*Det er flere sanger med denne tittelen.
FA-cupen 1935/36

**FA-cupen 1935/36** var den 61. sesongen av den engelske FA-cupen. Arsenal vant cupen etter 1&ndash;0 i finalen mot Sheffield United.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
Wiese (TV-program)

***Wiese*** var et norsk talkshow med Claus Wiese som gikk på NRK fra 1996 til 1998. Hver sending var todelt, der første del var mer underholdningspreget, mens andre del bestod av en lengre intervjudel. Prosjektleder var Vidar Nordli-Mathisen. 

Premieren ble sett av 955 000.

Programmet vant prisen «Beste underholdningsprogram» under Gullruten 1998. 

## Referanser


## Eksterne lenker
*Noen episoder på NRK Nett-TV
Språkstrid

**Språkstrid** eller **målstrid** er uttrykk brukt om diskusjoner omkring språkbruk i mange land.

Norge har en pågående og til tider heftig språkstrid som gjelder de to målformene bokmål og nynorsk. Men det er også språkstrider i mange andre land. Det kan gjelde stillingen til helt ulike språk, som fransk og flamsk i Belgia, men òg være en strid mellom nærliggende språk som de to målformene i Norge. Det samme er tilfellet for striden mellom kastiljansk og katalansk i Catalonia, og mellom ukrainsk og russisk i Ukraina. Et annet eksempel er striden som i begynnelsen av forrige århundret raste mellom gammelgresk og nygresk i Hellas, og som endte med klar seier for det nygreske målet (les mer om dette i artikkelen målreising).

Det er språkstrider i mange land, denne listen viser bare noen av dem:
*Den norske språkstriden
*Den finske dialektkrigen
*Den belgiske språkstriden
*Den færøyske språkstriden

Mer kortvarige stider kan ha dreid seg rundt rettskrivingsreformer, som
*Majonæsekrigen i Danmark
Turgaj

**Turgaj** (russisk: Тургай) er en elv i Kasakhstan med en lengde på 825 km og et nedbørfelt på . Den har utspringet sitt der elvene Zjaldama og Kara-Turgaj renner sammen og renner så gjennom Turgajdalen. Turgaj renner ut i saltsjøen Sjalkartenits. 

Middelvannføringen til Turgaj er 9 m³/s. Elven fryser til i begynnelsen av november og isen ligger til april.
Burla

**Burla** (russisk: Бурла) er en elv i Altaj kraj i Russland og Pavlodar oblast i Kasakhstan. 

Elven har en lengde på 489 kilometer og et nedbørfelt på . Bredden av Burla er myrlendt og den renner over Kulundasteppa. I tørre år ender elven i innsjøen Bolsjoje Topolnoje på russisk territorium, mens den i våte år renner ut i innsjøen Bolsjoj Azjbulat i Kasakhstan. 

Middelvannføringen til Burla ved munningen i Bolsjoje Topolnoje er bare om lag . 

## Referanser
1984 (album)

***1984*** eller ***MCMLXXXIV*** er et studioalbum fra det amerikanske hardrock-bandet Van Halen.

Albumet er det mest populære fra bandet i forhold til salg og listeplasseringer og ble utgitt 9. januar 1984. Det er det siste albumet David Lee Roth deltar på før han forlot bandet. Albumet solgte til diamantplate i 1999. Singelen til sporet «Jump» solgte tre millioner eksemplarer og gikk til topps på Billboard Hot 100, og den ble Grammy Award nominert i 1985 for «Best Rock Vocal Group».

__NOTOC__
## Sporliste
Alle låtene er skrevet av Michael Anthony, David Lee Roth, Eddie Van Halen og Alex Van Halen.

#«1984» – 1:07
#«Jump» – 4:04
#«Panama» – 3:32
#«Top Jimmy» – 3:00
#«Drop Dead Legs» – 4:14
#«Hot for Teacher» – 4:44
#«I'll Wait» – 4:45
#«Girl Gone Bad» – 4:35
#«House of Pain» – 3:19

## Personell
*David Lee Roth – vokal
*Eddie Van Halen – gitar, keyboard
*Michael Anthony – bassgitar
*Alex Van Halen – slagverk

## Sertifiseringer
*Gullplate: 12. mars 1984
*Platinaplate: 12. mars 1984
*4x Platinaplate: 22. oktober 1984 
*5x Platinaplate: 23. januar 1985 
*6x Platinaplate: 1. juli 1987 
*7x Platinaplate: 11. juli 1994 
*8x Platinaplate: 8. august 1996 
*Diamantplate: 8. februar 1999

## Eksterne lenker
* 
* Classic Van Halen – 1984
Den finske dialektkrigen

**Den finske dialektkrigen** (finsk: *murteiden sota*) var en opphetet språkstrid om hvordan det finske skriftspråket skulle se ut. Den finske dialektkrigen varte i perioden 1820–1840, men den var mest intens i starten og slutten av perioden.

Bakgrunnen for dialektkrigen var at det finske skriftspråket var mer representativt for de vestfinske dialektene enn de østfinske dialektene, og at det hadde relativt mye innflytelse fra svensk, sammenlignet med de østlige dialektene. Med den nye politiske situasjonen etter 1809, da Finland ikke lenger var en del av Sverige, men en del av Russland, gjorde det nødvendig å lage en ny finsk identitet.

## Litteratur
* Trond Trosterud: Den finske dialektkrigen (1820–1840). Mål og makt 1996.
All round

**All round** (fra engelsk) er et begrep som beskriver en person som viser allsidighet og har kunnskap, kompetanse eller ferdigheter innen flere områder. Personen blir da gjerne omtalt som en *allrounder*. Begrepet nyttes hovedsakelig innen sport for å beskrive en idrettsutøver som viser dyktighet innen et bredere spekter av øvelser eller fysiske ferdigheter. 

## Hurtigløp på skøyter
Mer spesifikt rettes begrepet *All round* mot konkurranser og sammenlagtmesterskap i hurtigløp på skøyter, der det gås fire distanser hvor tidene omgjøres til poeng, og utøveren med den laveste poengsum står som sammenlagtvinner. I NM, EM og VM er distansene for menn 500 meter, 1500 meter, 5000 meter og 10 000 meter. For kvinner er de to lengste distansene 3000 meter og 5000 meter. 

En *all roundutøver* er en allsidig utøver som mestrer alle distanser fra de korte sprintøvelsene til de lengre distanseløpene. Vinneren av et mesterskap kalles *all roundmester*.
Sammy Hagar

**Samuel Roy «Sammy» Hagar** (født 13. oktober 1947 i Monterey, California) er en amerikansk vokalist og gitarist

Han er kjent for sin solokarriere og som tidligere vokalist/gitarist i Van Halen. I 2008 startet han opp supergruppa Chickenfoot med tidligere bandmedlem Michael Anthony, Chad Smith fra Red Hot Chili Peppers og gitarvirtuos Joe Satriani.

## Diskografi
;Montrose
* 1973:  *[[Montrose (album)|Montrose]]*
* 1974:  *[[Paper Money]]*

;Sammy Hagar
* 1976:  *[[Nine On A Ten Scale]]*
* 1977:  *[[Sammy Hagar (album)|Sammy Hagar]]*  («The Red Album»)
* 1977:  *[[Musical Chairs]]*
* 1978:  *[[All Night Long]]*
* 1979:  *[[Street Machine]]*
* 1979:  *[[Danger Zone]]*
* 1981:  *[[Standing Hampton]]*
* 1982:  *[[Three Lock Box]]*
* 1984:  *[[VOA]]* 
* 1987:  *[[I Never Said Goodbye]]*
* 1997:  *[[Marching To Mars]]*
* 1999:  *[[Red Voodoo]]*
* 2000:  *[[Ten 13]]*
* 2001:  *[[Not 4 Sale]]*
* 2006:  *[[Livin' It Up!]]*
* 2008:  *[[Cosmic Universal Fashion]]*

;Van Halen
* 1986:  *[[5150]]*
* 1988:  *[[OU812]]* 
* 1991:  *[[For Unlawful Carnal Knowledge]]* 
* 1993:  ** 
* 1995:  *[[Balance]]*
* 1996:  *[[Best of Volume I]]*
* 2004:  *[[The Best of Both Worlds]]*

;Chickenfoot
* 2009: *[[Chickenfoot (album)|Chickenfoot]]* (Redline Entertainment)
* 2011: *[[Chickenfoot III]]* (E1 Music)

## Referanser


## Eksterne lenker
* 
* Offisiell Sammy Hagar nettside
* Sammy Hagar diskografi 
* Sammy Hagar hos All Music Guide
* 
* 
*
Vodafonedeildin 2009

**Vodafonedeildin 2009**, tidligere kjent som **Formuladeildin**, var den færøyske eliteserien i fotball for herrer i 2009.

Serien startet opp 4. april 2009 og ble avsluttet 3. oktober 2009. Regjerende mestere var EB/Streymur fra Streymoy.

Ligaen besto også i 2009 av 10 lag. Klubbene B71 Sandur og Skála IF rykket forrige sesong ned i den færøyske førstedivisjonen, 1. deild. Disse ble erstattet av de nyopprykkede lagene 07 Vestur og AB Argir.

Serien ble vunnet av HB Tórshavn, med EB/Streymur på andreplass og Víkingur på tredjeplass. 
KÍ Klaksvík og 07 Vestur rykket ned.

## Tabell

## Eksterne lenker
* Offisiell nettside - ''football.fo''
* Færøyske fotballnyheter, resultater og informasjon (''engelsk'')
Original Hits

***Original Hits*** er et samlealbum av rockegruppen The Animals, utgitt i 1995 av plateselskapet Disky. Albumet inneholder atten sanger fra 1964–1965 perioden, med lisens fra EMI.

## Sporliste
# «House of the Rising Sun» (Trad. Arr. Prince) – 4:31
# «We've Gotta Get Out of This Place» (Mann/Weil) – 3:15
# «Don't Let Me Be Misunderstood» (Benjamin/Marcus/Caldwell) – 2:29
# «Bring It on Home to Me» (Cooke) – 2:45
# «Boom Boom» (Hooker) – 3:19
# «Memphis Tennessee» (Berry) – 3:07 
# «Baby Let Me Take You Home» (Russell/Farrell) – 2:22
# «Club A-Gogo» (Burdon/Price) – 2:21
# «I'm Mad Again» (Hooker) – 4:18
# «It's My Life» (Atkins/D'Errico) – 3:08
# «Bright Lights Big City» (Reed) – 2:56
# «The Story of Bo Diddley» (Burdon/McDaniel) – 5:45
# «She Said Yeah» (Jackson/Christy) – 2:21
# «Around and Around» (Berry) – 2:46
# «The Girl Can't Help It» (Troup) – 2:23
# «I've Been Around» (Domino) – 1:36
# «How You've Changed» (Berry) – 3:14
# «I'm Crying» (Price/Burdon) – 2:48

## Eksterne lenker
*
New Israel Fund

**New Israel Fund** (**NIF**) er et fond som donererer penger til og støtter organisasjoner i Israel som fremmer en demokratisk utvikling i landet og sikrer frihet, rettferdighet og likhet for alle landets borgere. Organisasjonen fokuserer spesielt på borgerrettigheter og menneskerettigheter, religiøs toleranse og pluralisme, samt å utjevne sosiale og økonomiske forskjeller i det israelske samfunnet, særlig mellom jøder og arabere. Som et tegn på organisasjonens utstrakte hånd til palestinerne er alle organisasjonens tekster trespråklige, på hebraisk, arabisk og engelsk.

Enkelte på høyresiden i Israel har anklaget organisasjonen for å ha en antisionistisk agenda. Dette blir tilbakevist av organisasjonens leder, professor ved Georgetown University Law Center, Peter Edelman, som beskriver kritikken som «udemokratisk og ujødisk».

## Referanser


## Eksterne lenker
*
Valdez

**Valdez** er en havneby i folketellingsområdet Valdez-Cordova i Alaska i Amerikas forente stater (USA). I 2005 bodde det 4&nbsp;020 personer i byen fordelt på et areal på 717,6&nbsp;km². Byen ligger cirka 180&nbsp;km øst for Alaskas største by, Anchorage. I byen finnes Valdez oljeterminal.

Utover å være et oljesenter er denne byen et utgangspunkt for mange heliski-operatører. En av disse er Valdez Heli-Ski Guides. Turene som kjøres er mellom 3&nbsp;000 til 5&nbsp;000 fot.

## Exxon Valdez-forliset

Den 24. mars 1989 forliste tankeren Exxon Valdez cirka 40&nbsp;km vest for Valdez.

## Eksterne lenker
*
Galleri Blunk

**Galleri Blunk** er et non-profit kunstgalleri lokalisert på Strandveien på Svartlamon. Galleriet er drevet av unge kunstnere i Trondheim og studenter ved Kunstakademiet i Trondheim (KiT). Hovedmålsetningen er at galleriet skal være en arena for kunststudenter og nyetablerte kunstnere, hvor de får en mulighet til å vise sine arbeider for byens befolkning.

## Se også
*Kunstakademiet i Trondheim (KiT)
*Fakultet for arkitektur og billedkunst (NTNU)

## Kilder
* 

## Eksterne lenker
* Galleri Blunk
* Galleri KiT
* Kunstakademiet i Trondheim
Kurt-Arve

**Kurt Arve Liabø** (født 2. februar 1971 i Bergen) er en sanger, musiker og komponist fra Florø. Han ble kjent under navnet «Kurt-Arve Washburn» i 2009, som et resultat av hans fremførelse av hans selvkomponerte sang «Then Rainy Days are Not so Sad», i den andre sesongen av TV-serien *[[Norske Talenter]]*.

Plateselskapet Tylden ga ut country-albumet *Happy Summer Days* på CD, og digital nedlasting, den 22. juni 2009. Denne inkluderer sangen «Then Rainy Days are Not so Sad», som først ble utgitt som MP3 og ringetone i 2009. Musikk og tekst på albumet er skrevet av Liabø.

Liabø spilte inn sitt første soloalbum i 1984, og har lokalt gitt ut en rekke album som han spilte inn selv, og brente på CD i opplag på under 50. Dette var fra 1982 til 1994, også 38 solo album og kassetter i perioden 1995 til 2008. 

Liabø bruker parykk når han opptrer (med bindestrek) Washburn (som i Washburn gitaren). Liabø er diagnostisert med Aspergers syndrom.

## Diskografi
* *Happy Summer Days* (Tylden, 2009)
** #«Happy Summer Days»
** #«Then Rainy Days Are Not So Sad»
** #«Something New, Something Strange»
** #«Friendship»
** #«Good Time Sally»
** #«It's Summer Love»
** #«What A Party»
** #«I Dance With Tracy Tonight»
** #«A Wonderful Day With You»
** #«Lonesome Roads»
** #«Good Old Memories»
 
## Referanser


## Eksterne lenker
* Kurt-Arve Washburn - Then Rainy Days Are Not So Sad på YouTube
Kary Mullis

**Kary Banks Mullis** (1944–2019) var en amerikansk biokjemiker. Han fikk sammen med Michael Smith fra Canada Nobelprisen i kjemi i 1993 for sin innsats for metodeutviklingen innen DNA-basert kjemi og for oppdagelsen av PCR-metoden (Polymerase Chain Reaction). Mullis hevdet selv at oppdagelsen neppe hadde blitt gjort hvis det ikke hadde vært for hans bruk av LSD.

Mullis var også kjent for sin tro på pseudovitenskap, blant annet bagatelliserte han menneskers rolle i klimaendringer, uttrykte sterk tvil om at HIV er årsaken til AIDS, og bekjente seg til troen på astrologi og det paranormale.

## Referanser


## Eksterne lenker
* 
* 
* 
*
Magekatarr

**Magekatarr** eller **gastritt** er en betennelse i magesekkens slimhinne. Betennelsen kan være symptomfri, men også forårsake plager som svie, brenning og ubehag i mellomgulvet. Begreper brukes ofte upresist ved slike plager, og krever egentlig mikroskopisk undersøkelse av magesekkslimhinnen.

Det finnes to typer magekatarr. Den ene er akutt og den andre er kronisk. Akutt magekatarr skyldes ofte store mengder alkohol, men kan også utvikle seg som bivirkning ved bruk av enkelte legemidler som kroppen ikke tåler, spesielt sure medikamenter som NSAIDs som acetylsalisylsyre, naproxen og andre. Ved høyt stressnivå vil stimulering via vagusnerven bidra til øket produksjon av saltsyre i magesekken som kan etse på magesekken og forårsake gastritt. Dette gir hevelse og rødhet, små sår eller punktblødninger i slimhinnen, og kan kanskje utvikle seg videre til magesår.

Kronisk magekatarr er den mest vanlige og oppstår ofte ved langvarig påvirkning, slik som hos pasienter med bakterien *[[Helicobacter pylori]]* i mageslimhinnen (type B). Hos andre ser det ut til at en sykdomstilstand der det er kroppens eget immunforsvar som angriper mageslimhinnen, altså en autoimmun reaksjon, er ansvarlig, (type A).

På 1970-tallet var det vanlig å behandle kronisk gastritt og magesår med såkalt vagotomi, som er en operasjon der bukhulen ble åpnet og fine nervefibere av vagusnerven på overflaten av mavesekken ble klippet. Nyere, syrehemmende legemidler og trippelkur mot eventuell infeksjon av Helicobacter pylori har gjort vagotomi til en uaktuell operasjon.   

Kronisk gastritt karakteriseres av ansamling av hvite blodceller i slimhinnen, og steg for steg ødeleggelse av kjertelstrukturer. På grunn av dette vil syresekresjonen svekkes og opphøre. *Intrinsic factor* er et stoff som også produceres i mageslimhinnen. Hvis man mangler dette kan det føre til *pernisiøs anemi*, med manglende opptak av vitamin B12. 

## Referanser
Hugo Gernsback

**Hugo Gernsback** (født i 1884, død i 1967) var forfatter og redaktør som opprinnelig kom fra Luxembourg, men flyttet til USA på begynnelsen av 1900-tallet. 

Han var den første som brukte begrepet *[[science fiction]]* i 1929, i det første nummeret av sitt magasin *Science Wonder Stories*. 

## Referanser
Ploskij

**Ploskij** (russisk: Плоский – «flat») er en liten skjoldvulkan som ligger nord på Kamtsjatkahalvøya i Russland. Den er den vestligste av vulkanene i nordre del av Sredinnyjfjellene.

## Referanser
Gjennommarsj

**Gjennommarsj** er et begrep som brukes når et land som driver krig å la sine militære styrker gå gjennom et annet land og territorium hvis dette landet har erklært seg nøytralt.

Ifølge Haagkonvensjonen fra 1907 er det forbudt for et land som driver krigføring gjennom et annet land som har erklært seg nøytralt. Denne loven ble brutt under 2. verdenskrig da Sverige som var nøytralt lot tyske tropper få reise gjennom Sverige med jernbanen.
Litteraturåret 1989

**Litteraturåret 1989** er en oversikt over utgivelser, hendelser, prisvinnere og avdøde personer med tilknytning til litteratur i 1989.

## Prisvinnere
* Augustpriset: Cecilia Lindqvist –  *[[Tecknens rike]]* 
* Bouchercon – mottakere av ærespris: Dorothy Salisbury Davis
* Carl Emil Englund-priset: Gösta Ågren
* Dan Andersson-priset: Arne Upling
* Nils Holgersson-plaketten: Mats Wahl
* Nobelprisen i litteratur: Camilo José Cela, Spania
* Övralidspriset: Torgny Lindgren

## Hendelser
*24. februar – Ayatolla Khomeini erklærer en fatwa, en dødsdom, og utlover også en belønning på 1-3 millioner amerikanske dollar for den som dreper Salman Rushdie, forfatteren av *[[Sataniske vers (roman)|Sataniske vers]]*. 
*Noen av prisene som ble innstiftet:
**Augustpriset (Sverige)
**Æresprisen ved Bouchercon (USA)
**Drassows Legat (Danmark)
**Journey Prize (Canada)
**Moa-prisen (Sverige)

## Nye bøker
### Skjønnlitteratur
**13 takters blues* av Idar Lind 
**[[And the Ass saw the Angel]]* av Nick Cave
**[[De Stora Penslarnas lek]]* av Peter Pohl
**[[Den guddommelige tragedie]]* av Bergljot Hobæk Haff 
**[[Din ande skiner]]* av Jan Arvid Hellström
**[[Dinas bok]]* av Herbjørg Wassmo 
**[[En bønn for Owen Meany]]* (*A Prayer for Owen Meany*) av John Irving
**[[Fem hjärtan i en tändsticksask]]* av P C Jersild
**[[Fiendens fiende]]* av Jan Guillou
**[[Franska revolutionens bilder]]* av Jan Myrdal
**[[Följeslagare]]* av Johannes Edfeldt
**[[A Great Deliverance]]* av Elizabeth George
**Generalen i sin labyrint* (*El general en su laberinto*) av Gabriel García Márquez
*** av Tor Åge Bringsværd
**Huden full* (*Skin Tight*) av Carl Hiaasen 
**[[Hyperion (bok)| Hyperion]]* av Dan Simmons
**[[Judasevangeliet (kriminalroman)| Judasevangeliet]]* av Aage Hauken 
**[[Joy Luck Club]]* av Amy Tan
**[[Komedin I]]* av Stig Larsson
**[[Kådisbellan]]* av Roland Schütt
**[[Medan regnbågen bleknar]]* av Peter Pohl
**[[Mengele Zoo]]* av Gert Nygårdshaug
**[[Mord i Venedig]]* av Jan Mårtenson
**Mord på Oxfordkanalen* (*The Wench Is Dead*) av Colin Dexter 
**[[Moon palace]]* (*Moon Palace*) av Paul Auster
**[[Noen som Angela]]* av Bror Hagemann
**[[Polstjärnan tur och retur]]* av George Johansson
**[[Pubertet (bok)|Pubertet]]* av Jan Myrdal
**[[Rent spel]]* av Tove Jansson
**Resten av dagen* (*The Remains of the Day*) av Kazuo Ishiguro 
**[[Rosario är död]]* av Majgull Axelsson
**[[Slottet i staden]]* av Jan Mårtenson
**Stempler* av Lars Saabye Christensen 
**[[Stormens tid]]* (*The Pillars of the Earth*) av Ken Follett
**[[Sune och Svarta Mannen]]* av Anders Jacobsson og Sören Olsson
**[[Svanens sång]]* av Jan Arvid Hellström
**[[Tolv på det trettonde]]* av Jan Myrdal
**Vesterålen* av Lars Saabye Christensen 
**[[Ägande och makt. Vad kommer efter de 15 familjerna?]]* av CH Hermansson
### Sakprosa
**[[A Theory of Socialism and Capitalism]]* av Hans-Hermann Hoppe

## Fødsler

## Dødsfall

## Referanser


## Eksterne lenker
*
Sredinnyjfjellene

**Sredinnyjfjellene** (russisk: Срединный хребет; *Sredinnyj khrebet*) er en fjellkjede i Kamtsjatka i Russland. Den strekker seg fra nord til sør langs midten av halvøya og består av vulkaner, hovedsakelig skjoldvulkaner og stratovulkaner. Den høyeste toppen i fjellkjeden er Itsjinskij, en stratovulkan på 3607 moh. Sredinnyjfjellene er skilt fra kystfjellene i øst av Den sentrale kamtsjatkasenkingen.

## Eksterne lenker
*
Nan Bentzen Skille

**Nan Helene Bentzen Skille** (født 12. februar 1945) er en norsk forfatter og cand.philol.

Hun har i en årrekke deltatt i formidlingen av Sigrid Undsets litteratur, både gjennom Sigrid Undset Selskapet, som hun ledet de fem første årene etter stiftelsen i 1997, som redaktør for tidsskriftet *Gymnadenia* (1997–2003) og som rådsmedlem i Norsk Litteraturfestival – Sigrid Undset-dagene. Skille presenterte Sigrid Undset i skolefjernsynsserien *Nordiske giganter* og var prosjektleder for en videoproduksjon av Undsets eventyrkomedie *Østenfor sol og vestenfor måne* og for filmen *Ei blott til lyst*, som er en fortelling om da kunstnerne på Lillehammer laget dukketeater. 

I 2000 tok Skille initiativet til å få satt opp en minneplakett i Via Frattina 138 i Roma, i det huset hvor Sigrid Undset bodde i to perioder av sitt liv. I fem år var Skille engasjert av Maihaugen for å arbeide med restaureringen av Bjerkebæk og for å dokumentere stedets historie. Hun ble tildelt Anders Sandvigs Museumsstipend for 2000. Skille var i flere år fast spaltist i NRK Oppland, med litteratur som fagområde.

## Bibliografi
* 1977 *Fragmentation and Integration. A Critical Study of [[Doris Lessing]], The Golden Notebook*, Universitetet i Bergen ()
* 1996 *Dattera til Brødrene Brose* - barnebok, Solum forlag ISBN 82-560-1062-2
* 2003 *Innenfor gjerdet. Hos Sigrid Undset på Bjerkebæk* Aschehoug ISBN 82-03-22946-8 (Anmeldelse)
** 2009 *Inside the Gate. Sigrid Undset's Life at Bjerkebæk* – biography (oversatt av Tiina Nunnally), Aschehoug, ISBN 9788203194474 
** 2018 *Inside the Gate. Sigrid Undset's Life at Bjerkebæk* - biography (oversatt av Tiina Nunnally), University of Minnesota Press, ISBN 978-1-5179-0496-8
* 2004 *[[Maxim Gorkij]] eller [[Sigrid Undset]]?*. I: *NRK P2-akademiet. XXX*. Transit forlag. ISBN 82-7596-152-1. (utdrag av foredraget)
*2016 Undset-forelesningen 

## Referanser


## Eksterne lenker
* Biografiske opplysninger  Aschehoug
* [Bibsys: Videoproduksjoner](http://ask.bibsys.no/ask/action/result?cql=((bd%20=%20%22Nan%22)%20AND%20(bd%20=%20%22Bentzen%22))%20AND%20(bd%20=%20%22Skille%22)&aktivKilde=forskpub) 
* adressa.no: Jul til gangs på Bjerkebæk 

* http://www.authorsden.com/visit/viewshortstory.asp?id=60992GD:15/5-2009
* Adresseavisen 11. oktober 2000.* Flagget reddet Undset-minne.*http://www.adressa.no/kultur/article334631.ece 
* Times Literary Supplement 24. august 2018. " Look to Norway " https://www.the-tls.co.uk/articles/private/sigrid-undset-norway-war/
*GD: 8/9-2019 https://www.gd.no
*Dixikon.se ''Med Sigrid Undset på barrikadene''  
*
Rachel de Queiroz

**Rachel de Queiroz** (født 17. november 1910, død 4. november 2003) var forfatter fra Brasil. Debuterte som forfatter med boken *O Quinze*. Hun var en svært produktiv forfatter. 

Hun ble valg inn til delegat til FN som første kvinne fra Brasil.

## Referanser


## Eksterne lenker
* 
*
Akademia Nauk

**Akademia Nauk** er en vulkan sør på Kamtsjatkahalvøya i Russland, bare 6 kilometer sør for den svært aktive vulkanen Karymskij. Vulkanen er kalt opp etter det russiske vitenskapsakademiet. Den har flere kalderaer fylt med vann, hvorav den største er *Karymskijsjøen*, kalt opp etter karymene. Det siste utbruddet startet 2. januar 1996 og varte til slutten av april.

## Historie
Vulkanen ble dannet rundt 30- til  år siden, i slutten av pleistocen, i den 15 kilometer brede Polovinka-calderaen. Den har hatt utbrudd minst fire ganger siden; rundt  (± 500 år), rundt  rundt 950 f.Kr. og i 1996. Alle utbruddene skjedde i den nordlige delen av Karymskijsjøen eller nord for den. Utbruddene frigjorde i begynnelsen mange basalt-andesitt-lavastrømmer, mens det i senere stadier hovedsakelig ble dannet lavadomer av rhyodacitt. Det siste utbruddet i 1996 forårsaket utryddelse av alt liv i Karymskijsjøen.

## Utbruddet i 1996
2. januar 1996 startet et samtidg utbrudd fra Akademia Nauk og Karymskij. Eruptive støt fra bunnen av Karymskijsjøen sendte damp og askesøyler opp i lufta hver femte til sjette time de neste 18 timene, til sammen rundt 30 til 40 millioner tonn svært surt pyroklastisk materiale. Sjøen ble også rammet av tsunamier på opp til 20 meters høyde. Mye av materialet, som hadde høyt innhold av natrium, sulfater, kalsium og magnesium, kollapset tilbake i Karymskijsjøen og endret dens pH fra 7,5 til 3,2 (moderat surt).

## Referanser




## Eksterne lenker
Golovnin

**Golovnin** (russisk: вулкан Головнина – *Vulkan Golovnina*; japansk: 泊山 – *Tomari-yama*) er en vulkan sør på øya Kunasjir i Kurilene i Russland. Vulkanen er den sørligste vulkanen i Kurilene. Den har en høyde på bare 543 moh. Det siste registrerte utbruddet var en mindre eksplosjon i 1848.

Det russiske navnet er oppkalt etter den russiske sjøfareren Vasilij Golovnin.

## Referanser
Kunasjir

**Kunasjir** (russisk: Кунаши́р, japansk: 国後島 &ndash; *Kunashiri*, fra aino: «svart øy») er den sørligste øya i øygruppen Kurilene i Sakhalin oblast lengst øst i Russland. Øya blir imidlertid også gjort krav på av Japan.

## Geografi

Øya ligger mellom sundene Kunasjir, Catherine, Izmena og Sør-Kuril. Kunasjir er synlig fra den nærliggende japanske øya Hokkaidō og mellom disse ligger Nemurosundet.

Øya har et areal på 1490&nbsp;km², er 123 km lang og 4 til 30 km bred. 

Kunasjir er formet av fire vulkaner som en gang var forskjellige øyer før de gikk sammen i lavtliggende områder med innsjøer og varme kilder.  Alle vulkanene er fortsatt aktive,  Tiatia (1819 moh), Smirnov, Mendelejev (Ruasu Dake) og Golovnin).

Øya består av vulkanske og krystallinske bergarter. Klimaet er monsunaktig. Vegetasjonen består hovedsakelig av gran, furu og blandingsløvskog med lian og kurilsk bambuskratt. Fjellene er dekket av bjørk og sibirsk dvergfuru, urter eller bart fjell. 

Det ble funnet trekjerner av hundreårgamle eiker* (Quercus crispula)* i juli 2001 på Kunasjir.

Hovednæringen på øya er fiske og fiskeindustri. Øya har en havn ved Juzjno-Kurilsk, det administrative senteret i Juzjno-Kurilskij-distriktet og er den største bosetningen på øya. Administrativt hører øya til Sakhalin oblast.

## Historie
I 1789 var Kunasjiri åstedet for Menasji-Kunasjir-opprøret der ainofolket gjorde opprør mot japanske handelsfolk og kolonister. 

Den russiske sjømannen Vasilij Golovnin prøvde å kartlegge og utforske øya i 1819, men ble arrestert av japanske styresmakter og satt to år i fengsel.

## Referanser


## Eksterne lenker
* Bilder
* Geografisk data
Ketoj

**Ketoj** er ei vulkanøy sentralt i Kurilene i Sakhalin oblast i Russland. Øya er sirkelformet og har et areal på 73&nbsp;km² og en diameter på 10 km.

Midt på øya ligger en 1,5 km bred kaldera med en liten kratersjø. Terrenget er bratt og kupert med flere fjell. Langs kysten av øya er det bratte klipper som er fra 30-60 meter høye i øst og i sør til ennå høyere klipper i vest og i nord. Strendene på øya består hovedsakelig av stein og steinblokker. Øya har en høyde på 1172 moh. Ketoj er fortsatt aktiv og hadde det siste utbruddet sitt i 1960.

## Kilder
*Global Volcanism Program 

## Eksterne lenker
*
Khangar

**Khangar** (russisk: Хангар; også skrevet *Hangar*) er en vulkan som ligger sentralt på Kamtsjatkahalvøya i Russland. Den er den sørligste vulkanen i Sredinnyjfjellene. Vulkanen har en to kilometer bred kaldera som nå er fylt med vann og blitt en innsjø. Kalderaen ble dannet under et stort eksplosivt utbrudd rundt  år siden. Vulkanen har hatt en rekke utbrudd siden, det siste for rundt 500 år siden (1500 ± 40 år).

## Referanser
FA-cupen 1936/37

**FA-cupen 1936/37** var den 62. sesongen av den engelske FA-cupen. I finalen spilte Sunderland og Preston North End.
Sunderland vant finalen 3&ndash;1.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
Reform 94

**Reform 94** (**R94**) var en reform i det norske skolesystemet som ble satt i verk fra skoleåret 1994/1995. Reformen bestemte at alle ungdommer som hadde fullført grunnskole våren 1994 eller senere, hadde rett til videregående opplæring i tre år. Reformen bestemte strukturen i videregående utdanning fram til reformen ble avløst av neste store reform, Kunnskapsløftet-06, som ble innført i 2006.

Gudmund Hernes, som var utdannings- og forskningsminister fra 1990 til 1995, var initiativtaker og ledet reformen.

Elever som fulgte undervisning under Reform 94 kunne velge mellom 13 grunnkurs
* Allmenne, økonomiske og administrative fag
* Musikk, dans og drama
* Idrettsfag
* Helse- og sosialfag
* Formgivingsfag
* Naturbruk
* Hotell- og næringsmiddelfag
* Byggfag
* Tekniske byggfag
* Elektrofag
* Mekaniske fag
* Kjemi- og prosessfag
* Trearbeidsfag

Det første året av videregående skole ble kalt *Grunnkurs* (GK), mens de påfølgende ble kalt henholdsvis *Videregående kurs 1* (VK1) og *Videregående kurs 2* (VK2). De tre årene er siden Kunnskapsløftet i 2006 endret til Videregående trinn 1 til 3, forkortet Vg1, Vg2, Vg3.

## Kritikk
Reformen har ofte blitt kritisert for å teoretisere yrkesopplæringen, noe som ifølge kritikere førte til stort frafall blant elever som var svake i teori.
## Referanser


## Eksterne lenker
* Liv Anne Støren, Synnøve Skjersli Brandt, Per Olaf Aamodt *Evaluering av Reform 94 Sluttrapport fra NIFUs hovedprosjekt*
Ksudatsj

**Ksudatsj** (òg kalt **Voniutsji Khrebet**) er en vulkan sør i Kamtsjatka i Russland. Det siste utbruddet kom i 1907, og er det største registrerte vulkanutbruddet noensinne på Kamtsjatka.

På toppen av vulkanen ligger to kalderaer oppå hverandre. To innsjøer, Balsjoje og Kraternoje, ligger i disse kalderaene, og disse, samt varmekilder og den omliggende villmarken, gjør Ksudatsj til et populært turområde. Ksudatsj ligger såpass fjernt fra folk at nye utbrudd ikke umiddelbart skal være noen trussel for mennesker i området.

## Kilder
*
Kurilesjøen

**Kurilesjøen** (russisk: Курильское озеро) er en stor kaldera med en kratersjø sør på Kamtsjatkahalvøya i Russland. Den har et areal på 77 km², en gjennomsnittlig dybde på 176 meter og en største dybde på 306 meter. Kratersjøen er det største gytestedet for stillehavslaks i Eurasia.

## Kilder
*

*
*Global Volcanism Program
Lvinaja Past

**Lvinaja Past** (russisk: Львиная Пасть – «løvegapet»), også kalt **Moekeshiwan** (japansk: 萌消湾),  er en vulkan sør på øya Iturup i Kurilene i Russland. Vulkanen karakteriseres av en stor kaldera, som er oversvømt av Okhotskhavet, og dannet av et enormt utbrudd tidlig i holocen.

## Beliggenhet
På øya Iturup finnes ni stratovulkaner, noen vulkankjeglee, en sommavulkan og flere geotermiske felt. Blant disse er Lvinaja Past, som består av en 7x9 kilometer bred og 550 meter dyp kaldera, som er åpen mot Okhotskhavet via et 5 kilometer bredt og opptil 50 meter dypt strede. Toppen av vulkanen ligger 528 meter over havet. Kalderaen ligger nær sørspissen av Iturup og flankeres i øst av Urbich-kalderaen og i sørvest av vulkanen Berutarube. Eidene øst og sørvest for Lvinaja Past er dekket av masser fra tidligere utbrudd.

## Utbrudd
Store utbrudd fant sted for  og  år siden, og et enormt utbrudd skjedde . Den oversvømte kalderaen ble dannet av dette utbruddet, som også førte til en sterkt endret topografi på Iturup gjennom danning av store mengder ignimbritt som lenket de tre sørligste vulkanene på Iturup til hovedøya. Det totale volumet av tefra som ble slynget ut var . Dette utbruddet hadde en VEI-index på 6 eller 7, og er et av de kraftigste kjente utbrudd noensinne på Kurilene, og det kraftigste under holocen på de sørlige Kurilene.

## Referanser
Iturup

**Iturup** (russisk: Итуру́п, aino: エトゥオロプシリ &ndash; *Etuworop-sir*, japansk: 択捉島 &ndash; *Etorofu-tô*) er den største øya i de sørlige Kurilene. Det er den nordligste øya i de sørlige Kurilene og blir i dag kontrollert av Russland og Sakhalin oblast. Japan gjør imidlertid også krav på øya.

## Geografi
Iturup ligger nær sørenden av Kurilene mellom Kunasjir (19&nbsp;km mot sørvest) og Urup (37&nbsp;km mot nordøst). Byen Kurilsk, det administrative senteret i Kurilskij distrikt, ligger om lag midt på øyas vestkyst. 

Øya har et areal på 3139&nbsp;km², en lengde på 200&nbsp;km og en bredde på 7 til 27&nbsp;km. 

Sundet mellom Iturup og Urup blir kalt Vriessundet, etter den nederlandske utforskeren Maarten Gerritsz Vries, som var den første europeeren som utforsket området.

Iturup består av vulkanske massiv og fjellrygger. En rekke vulkaner går fra nordøst til sørvest og danner ryggraden på øya. Den høyeste av disse er Stokap (1634&nbsp;moh) sentralt på øya. Kysten av Iturup er høy og bratt. Vegetasjonen består hovedsakelig av gran, lerk, furu og blandingsløvskog med or, lian og kurilsk bambuskratt. Fjellene er bare eller dekket av bjørk og sibirsk dvergfuru, urter.

## Historie

Til å begynne med var øya bosatt av ainofolket og etter hvert kom det både en russisk bosetning (sent på 1700-tallet) og en japansk garnison her (1800), der Kurilsk i dag ligger. I 1855 ble Iturup avstått til Japan gjennom Shimoda-traktaten.

26. november 1941 la et japansk hangarskip ut frå Hitokappubukta (japansk: 単冠湾) på østsiden av Iturup for å delta i angrepet på Pearl Harbor.

I 1945 ble øya okkupert av Sovjetunionen etter at Japan hadde tapt i annen verdenskrig. De japanske innbyggerne ble drevet ut til det japanske fastlandet. I 1956 ble de to landene enige om å gjenopprette diplomatiske forhold, men fredsavtalen har ennå (2009) ikke avgjort statusen til Iturup og flere andre øyer i området som Japan fortsatt gjør krav på. Iturup er dermed blant de omstridte øyene i Kurilene. 

Et sovjetisk antiluftvern, Burevestnik (russisk for stormsvale), ligger på øya og har siden 1950-årene vært base for en rekke Mikoyan-jagerfly. I 1968 ble Seaboard World Airlines Flight 253 avskåret over Kurilene og tvunget ned til Burevestnik. Flyet hadde med 214 amerikanske soldater på vei til Vietnam. En eldre flyplass, Vetrovoje, ligger øst på øya og ble hovedsakelig brukt av japanske styrker under den andre verdenskrig.

## Referanser
FA-cupen 1937/38

**FA-cupen 1937/38** var den 63. sesongen av den engelske FA-cupen. Preston North End vant turneringa etter 1&ndash;0 over Huddersfield Town i finalen.

## Tredje runde

## Fjerde runde

## Femte runde

## Kvartfinaler

## Semifinaler

## Final

Dette var den første FA-cupfinalen som ble direktesendt på TV.

## Referanser
Hyttebutikken

**Hyttebutikken** er en landsdekkende kjede som spesialiserer seg på salg av hyttetutstyr og gassapparater.

Oslomannen Haavard Amlie (1918–1989) dannet i 1962 selskapet Selectron AS (satt sammen av ordene *Selected* og *Electronics*) i Sandvika i Bærum, og spesialiserte seg tidlig på moderne radio- og fjernsynsapparater. Da større kjeder vokste seg fram i Norge gjorde det endrede konkurransebildet rundt hjemmeelektronikk at Selectron valgte å endre sin fokus fra elektronikk til propandrevne gassapparater, bilrekvisita og verktøy. Etterhvert utviklet dette seg til et rent hyttekonsept, og Selectron AS HytteButikken ble det nye navnet på butikken som i 1993 flyttet inn i gamle Sandvika stasjon.

Hyttebutikken har 40 butikker spredt over hele Norge. Av disse eies fem av Selectron, mens resten drives av frittstående forhandlere.

## Eksterne lenker
* Selskapets nettside
Bjøberg

**Bjøberg** er en fjellgård og setergrend på Hemsedalsfjella mellom Hemsedal og Lærdal. Gården var tidligere skysstasjon. Ligger inntil riksvei 52. Nærmeste bebyggelse er Tuv i Hemsedal, ca. 20 km, og Borlaug i Lærdal, ca. 23 km.
Hans Vilhelm Keilhau

**Hans Vilhelm Dopp Mandall Keilhau** (født 18. august 1845 i Bergen, død 31. januar 1917) var en norsk artillerioffiser og politiker (V). 

Han var sønn av oberstløytnant Vilhelm Christian Keilhau og onkel til Wilhelm Keilhau. Hans Vilhelm Keilhau avla høgskoleeksamen i 1870, og ble offiser i 1866. Sekondløytnant i artilleriet fra 1872, premierløytnant fra 1876, kaptein fra 1888, major fra 1892 og generalmajor fra 1900. Kontorsjef hos Arméintendanturen 1885–1888, distriktsintendant i Kristiansand 1892–1896, artilleriintendant 1896–1900 og sjef for intendanturkorpset fra 1900. Keilhaus arbeid gjorde at Hærens forsyningen var i god stand med tanke på en eventuell militær konflikt i forbindelse med unionsoppløsningen i 1905.

Keilhau var Norges forsvarsminister i Gunnar Knudsens andre regjering fra 31. januar 1913 til 8. august 1914. Han søkte avskjed ved første verdenskrigs utbrudd.

## Referanser


## Eksterne lenker
*
Sigrid Gurie

**Sigrid Gurie** (født **Sigrid Guri Haukelid**, 18. mai 1911 i Brooklyn i New York, død 14. august 1969 i Mexico by) var en norsk-amerikansk filmskuespiller og bildekunstner. Hun var aktiv som skuespiller i 1930- og 1940-årene. 

Sigrid Gurie var datter av Sigrid og Bjørgulv Haukelid og var tvillingsøsteren til den norske offiseren og motstandsmannen Knut Haukelid. Familien vendte tilbake til Norge i 1912, hvor hun hadde sin oppvekst. 

I 1936 ankom hun Hollywood, og filmmagnaten Samuel Goldwyn tok æren av å ha oppdaget henne. Han kalte henne *The siren of the fjords* (fjordenes sirene), og lot henne spille «eksotiske og mysteriøse kvinneroller». I 1938 spilte hun hovedrollen som Kublai-khans datter, prinsesse Kokashin, i filmen Marco Polos eventyr med Gary Cooper i den mannlige hovedrollen, for Samuel Goldwyn Productions.

På slutten av 1940-årene var hun elev ved Kann Institute of Art i Vest-Hollywood, hvor hun studerte olje- og portrettmaleri. Blant hennes verk var portretter, landskaper samt penne- og blekkskisser. Hun stilte ut i Kunstforeningen i Oslo i 1972. 

1961&ndash;1969 var hun bosatt i byen San Miguel de Allende i Mexico og fortsatte å male. Hun designet også juveler for det danske kongehuset. I 1969 ble hun innlagt på sykehus i Mexico by med et nyreproblem. En blodpropp passerte imidlertid lungene hennes og forårsaket hennes død.

## Filmer

## Referanser


## Eksterne lenker
*
Malyj Semiatsjik

**Malyj Semiatsjik** (russisk: Малый Семячик) er en vulkan som ligger øst på Kamtsjatkahalvøya i Russland. Den består av en stratovulkan i en 10 km bred kaldera, som igjen ligger i en 15-20 km bred kaldera kalt Stena Soboloiny fra midten av pleistocen. Tre overlappende stratovulkaner har oppstått langs en linje som går fra nordøst til sørvest. Den yngste kjeglen, Seno-Semiatsjik, ligger i sørvest. En varm, syrete kratersjø fyller det historisk aktive Troitskijkrateret, som oppstod i form av store eksplosive utbrudd for om lag 400 år siden. 

## Kilder
*Malyj Semiatsjik på Global Volcanism Program
Lars Egeland

**Lars Egeland** (født 6. desember 1957 i Tønsberg) er en norsk politiker for SV.

Egeland er utdannet bibliotekar ved Statens Bibliotekhøgskole og senere sivilbibliotekar. Han var ansatt som hovedbibliotekar ved Høgskolen i Vestfold 1994–2003, som avdelingsdirektør i ABM-utvikling 2003–2007, og siden 2007 læringssenterdirektør ved Høgskolen i Oslo. Han var nestleder i Norsk Bibliotekforening 2014-2020. 

Egeland var medlem av Tønsberg bystyre fra 1979, og leder av Vestfold SV fra 2008. Han var 1. vararepresentant for SV til Stortinget fra Vestfold 2001–2013 og møtte fast på Stortinget for Inga Marte Thorkildsen i hennes permisjon vinter 2009/2010. Han ble fast representant på Stortinget da Thorkildsen ble utnevnt til barne-, likestillings og integreringsminister våren 2012 og fram til valget høsten 2013. Han gikk da tilbake til stilling som direktør for Læringssenter og bibliotek ved Høgskolen i Oslo og Akershus. 

I Stortingsvalget 2017 var han SVs førstekandidat i Vestfold. 

## Referanser

## Eksterne lenker
* 
*
Håndball (ball)

En **håndball** er en ball som brukes i lagspillet håndball.
Ballen er mindre enn en fotball, slik at det skal være mulig å holde den med ei hånd (selv om det er lovlig å holde den med to hender). Det er ulik størrelse på ballene som blir brukt på forskjellige alderstrinn. Den minste balltypen (Str. 0) blir brukt av Jenter7-9 (J7-9) / Gutter7-9 (G7-9) / Blandet7-9 (B7-9). Den neste balltypen (Str. 1) blir brukt av J10-11, G10-11 og B10-11. Str. 2 blir brukt av alle grupper på 12-13 år. Det er tillatt å forbedre ballgrepet ved å benytte klister i håndflatene fra 16-årsalderen. Dette klisteret fester seg også på ballen slik at en med jevne mellomrom kan bli nødt til å bytte baller som det har festet seg støv til. Klisteret kan også være et irritasjonsmoment for spillere som driver med andre idretter i samme hall, ettersom underlaget også blir klissete. Det er likevel ikke tillatt å bruke klister i alle haller, ettersom enkelte haller har forbud mot enkelte typer klister.
Tollboden i Skien

**Tollboden i Skien** har vært Tolletatens tilholdssted på Langbryggene siden om lag 1860. Tollvesenet har vært representert i Skien fra langt tilbake i tid, og i et notat fra 1656 kommer det frem at de holdt til ytterst på Bruene. Deretter flyttet de en rekke ganger, og i 1858 holdt de til i Herman Baggers gård som lå der hvor rådhusplassen er i dag. Det samme året inntraff en av de mange storbrannene i Skien, og det ble nødvendig å finne nye lokaler.

Allerede i 1854 hadde det blitt bestemt at den nye tollboden skulle få en dominerende plass på Langbryggene, og i november 1858 startet grunnarbeidene. Det var den da avdøde byingeniør Hother Bøttger som hadde tegnet utkastet til bygget, og dette ble fullført av ingeniørmajor Paul Thrane og kanalbestyrer Tullin Thams. Det er noe usikkert når bygget ble ferdigstilt, men det antas å ha vært høsten 1860 eller våren 1861.

I det nordøstre hjørnet av bygningen ble det murt inn et skrin, som inneholdt et dokument med følgende tekst:

## Referanser
Nemo (vulkan)

**Nemo** (russisk: Немо) er en stratovulkan som ligger nord på øya Onekotan i Kurilene i Russland. Den er avkappet av to kalderaer, der selve kjeglen til Nemo ligger i den sørvestlige enden av den yngste kalderaen og en halvmåneformet innsjø fyller delvis den nordøstlige delen.

## Kilder
*Nemo på Global Volcanism Program
Broutonbukta

**Broutonbukta** (russisk: бухта Броутона, *bukhta Broutona*) er ei bukt helt nord på øya Simusjir i Kurilene i Russland.
Onekotan

**Onekotan** (russisk: Онекотан), også kalt **Onekotan To**, er ei øy helt nord i Kurilene i Sakhalin oblast i Russland. Onekotan er ei vulkansk øy og en del av «Ildringen» som finnes rundt Stillehavet. Den har et areal på 315 km², er 42,5 km lang og 11-16 km bred. 

Onekotan er unik fordi den har en kaldera fylt med vann både nord og sør på øya. Den største av disse to ligger i sør og har igjen ei øy midt i innsjøen. Dette blir kalt Tao-Rusyr-kalderaen. Det høyeste punktet på Onekotan er Krenitsyn på 1325 moh., og ligger på øya som ligger i kalderaen. I nyere tid er det dannet sekundære vulkankjegler i begge kalderaer og den nordligste er nesten helt fylt av en slik, kalt Nemotoppen. 

Det er aure i Tsjiornojesjøen, en av de to innsjøene på Onekotan. 

Mellom naboøyene og Onekotan ligger Det fjerde Kurilsundet, Jevreinovsundet og Krenitsynsundet. Naboøyene er Makanrusji med en vulkan på 1170 moh. i nordvest og Kharimkotan med en 1210 meter høy vulkan i sør.

## Kilder
*Bilde av Onekotan
*Aure i Tsjiornojesjøen

## Eksterne lenker
* Sakhalin oblast